Қазақстаннан 27 триллион теңге шетелге шығарылған
"Қазақстаннан 27 триллион теңге шетелге шығарылған" | "https://abai.kz/post/106332"
TITLE: Қазақстаннан 27 триллион теңге шетелге шығарылған
URL: https://abai.kz/post/106332
META: "Қазақстаннан 27 триллион теңге шетелге шығарылған" | "https://abai.kz/post/106332"
DATE: 25.02.2020
AUTHOR(s): Abai.kz
TOTAL WORDS: 185
TEXT: Қазақстанның Қаржы министрлігі, қаржы мониторингі комитеті төрағасының орынбасары Ғабит Лесбеков елімізден 27 триллион теңге шетелге шығарылғанын айтыпты. Лесбековтің мәліметінше, 27 триллион теңгенің шамамен 10 триллионы Ұлыбритания мен Ресейге аударылған. - Қазіргі таңда базамыздағы мәліметке сәйкес, бізге 1 миллион 643 мың 320 хабарлама түсті. Нәтижесінде жалпы сомасы 27 триллион теңге елден шығарылған. Бұл ақшаның 80 пайызы 5 елге: Ұлыбритания, Ресей, Қытай, Швейцария, АҚШ-қа аударылған. Ал Ұлыбритания, Ресей бірінші орында тұр. Бұл мемлекеттерге 27 триллион теңгенің шамамен 10 триллион теңгесі аударылған, - депті Ғабит Лесбеков. Ал, өткен аптада LS сайты 2019 жылы Қазақстаннан 655 млрд. теңгеден астам қаражат сыртқа шығарылғанын жазды. LS мәліметінше, Қазақстанның шет елдерге жіберген ақшасы бір жыл ішінде 9%-ға өскен. Ал, ақшаның басым бөлігі Ресей мен Өзбекстанға аударылған көрінеді. Ұлттық банк бұл аударымның 2018 жылмен салыстырғанда 8,8 пайызға көп екенін айтты. 2019 жылы Қазақстан қай елдерге қанша қаражат аударды? Ресейге - 208 миллиард.теңге Өзбекстанға - 139 миллиард.теңге Түркияға - 93,4 миллиард.теңге Қырғызстан -87,2 миллиард.теңге. Қытайға 35,5 - миллиард теңге Украинаға - 10,7 миллиард теңге Арменияға - 9,4 миллиард теңге аударылған. Сонымен бірге, 2019 жылы Қазақстанға басқа елдерден 342 миллиард теңгеден астам қаражат келген. Abai.kz
